Egin

Egin var en tospråklig (baskisk/spansk) avis utgitt av Orain SA, som også drev radiostasjonen Egin Irratia. Avisen ble stengt 14. juli 1998 på ordre fra dommer Baltasar Garzón.

Bakgrunn

Egin kom ut første gang 29. september 1977. Avisen var tilhenger av baskisk uavhengighet og hadde en sosialistisk profil. Egin måtte tåle hard kritikk for å videreformidle kommunikeer fra den væpnede separatistorganisasjonen ETA.

Stenging av avisen

I morgentimene 14. juli 1998 stormet 300 bevæpnede politimenn, anført av dommer Baltasar Garzón, redaksjonslokalene til Egin og gjennomførte et raid som varte i fem timer. Noen timer tidligere hadde politiet arrestert 11 medlemmer og tidligere medlemmer av avisens styre.An Phoblacht:  Spain's mad race against Basque independence - The shutdown of Egin and Egin Irratia

I august 1999 godtok dommeren gjenåpning av avisen, men på dette tidspunktet var avisens produksjonsutstyr ødelagt etter raidet og avisens kapital var gått med til å betale kausjon og bøter for de tiltalte. Avisen forble nedlagt, men Gara fylte tomrommet fra 1999.

Referanser

Kategori:Baskerland
Kategori:Baskiske aviser
Kategori:Aviser etablert i 1977
Kategori:Aviser nedlagt i 1998